רחמים חדד

רחמים חדד (5 במאי 1933 – 4 במאי 2020) היה ניצב במשטרת ישראל.

ביוגרפיה 
חדד נולד בטריפולי שבלוב ועלה לישראל במסגרת תנועת "בני עקיבא". התיישב בקיבוץ בארות יצחק ובשירותו הצבאי היה לוחם בחטיבת הצנחנים והשתתף בפעולות התגמול. בשנת 1953 היה מראשוני משמר הגבול ובשנות השישים שירת בגליל העליון ובעמק בית שאן. בשנת 1972 קודם מתפקיד סגן מפקד מרחב הצפון של משמר הגבול למפקד המרחב.

בשנת 1975 מונה לראש אג"ם במחוז הצפון ובשנת 1977 מונה לסגן מפקד המחוז. בשנת 1981 עוכב קידומו בעקבות שורת פרשיות שגובו על ידו, אם כי לא היה מעורב בהן אישית, והיו נתונות לחקירת היחידה לחקירות הונאה. חדד הועבר ב-1982 לתפקיד ראש אגף אפסנאות במטה הארצי ובשנת 1984 החליט המפכ"ל אריה איבצן על קידומו ומינויו למפקד מחוז הצפון. בסיום תפקידו פרש לגמלאות.

נפטר במאי 2020, והובא למנוחות בבית העלמין במושב חגלה. הותיר אחריו ארבעה ילדים.

קישורים חיצוניים
  
שמעון איפרגן, המסתערב האגדי שנכנס ללבנון ברכב יוקרה של הנשיא, mako, 09.05.2020

הערות שוליים

שוטרי משמר הגבול
ניצבי משטרת ישראל
מפקדי מחוז הצפון במשטרת ישראל
ראשי אגף תמיכה לוגיסטית
ישראלים ילידי לוב
בארות יצחק: אישים
ישראלים שנולדו ב-1933
ישראלים שנפטרו ב-2020